Litteratura sanscrite
Le litteratura sanscrite ampliamente comprehende tote le litteratura in le lingua sanscrite. Isto include textos componite in le prime discendente attestate del lingua proto-indo-arian cognoscite como sanscrito vedic, textos in sanscrito classic e un certe quantitate de formas non-standard o mesclate de sanskrit. Le litteratura in le plus vetule lingua comencia con le composition del Rigveda inter circa 1500 e 1000 a.C., sequite per altere obras vedic usque al tempore del grammatico Pāṇini circa le seculo 6 o 4 a.C. (post que textos de sanscrito classic gradualmente deveniva le norma).

Le sanscrito vedic es le lingua del extensive obras liturgic del religion vedic, durante que sanscrito classic es le lingua de multe de textos prominente associate con le major religiones indian, particularmente hinduismo, ma etiam buddhismo e jainismo. Alcun textos buddhista in sanscrito es componite in un version de sanscrito frequentemente cognoscite como sanscrito hybrid buddhista o sanscrito buddhistic, que contine multe elementos de medio indico (prakritico) non trovate in altere formas de sanscrito.

Le prime obras de litteratura sanscrite esseva transmitite per un tradition oral pro seculos ante que illos esseva scripte in forma de manuscripto.

Ben que le majoritate de textos sanscrite esseva componite in le India antique, altere esseva componite in Asia central, Asia oriental o Asia sud-oriental.

Le litteratura sanscrite es immens e includi scripture religiose, varie formas de poesia (como epica e lirica), drama e prosa narrative. Isto include etiam obras substantial que tracta de scientias seculare e technic, e de artes. Alcun de iste themas include: derecto e costumes, grammatica, politica, economia, medicina, astrologia-astronomia, arithmetica, geometria, musica, dansa, dramatica, magic e divination, e sexualitate.

Litteratura sanscrite
Litteratura indian per lingua
Litteratura indian
Sanscrito
Textos sanscrite
Poetria medieval
Historia de litteratura in India
Textos religiose indian
Vedas
Litteratura antique
Poetria epica
Litteratura oral
Hymnos vedic
Litteratura nepalese per lingua